
Uznesenie 4 16C/44/2025 Okresný súd Nitra, v spore žalobcu: A. B. C., nar. XX.XX.XXXX, trvale bytom B. X, D., zastúpený: JUDr. Patrik Pupík, advokát so sídlom Šípová 3, Nitra, IČO: 55 758 495, proti žalovanému: S T A M E T s.r.o., so sídlom Obchodná 18, Pezinok, IČO: 00 686 018, v konaní o určenie, že nehnuteľnosti nie sú zaťažené záložným právom, o späťvzatí žaloby, takto rozhodol: 2 16C/44/2025 I. Konanie sa z a s t a v u j e . II. Žiadna zo strán sporu n e m á nárok na náhradu trov konania. III. Neodkladné opatrenie nariadené uznesením Okresného súdu Nitra č. k. 16C/44/2025 - 46 zo dňa 10.06.2025 (výrok I. predmetného uznesenia) sa z r u š u j e . IV. Súd v r a c i a žalobcovi: A. B. C., nar. XX.XX.XXXX, trvale bytom B. X, D., časť súdneho poplatku vo výške 80 eur, po právoplatnosti tohto uznesenia, prostredníctvom prevádzkovateľa systému Slovenská pošta, a.s., so sídlom Partizánska cesta 9, Banská Bystrica, IČO: 36 631 124, ktorý poplatok prevádzkovateľ systému vráti do 30 dní od doručenia odpisu tohto právoplatného uznesenia. odôvodnenie: 2 16C/44/2025 1. Žalobca sa žalobou doručenou Okresnému súdu Nitra dňa 26.05.2025 domáhal určenia, že nehnuteľnosti vo výlučnom vlastníctve žalobcu nachádzajúce sa v k. ú. E., obec Nitra, okres Nitra, evidované Okresným úradom Nitra, katastrálnym odborom na LV č. XXXX ako pozemok reg. „C“ s parc. č. XXXX/X - zastavaná plocha a nádvorie o výmere 162 m2, pozemok reg. „C“ s parc. č. XXXX/X zastavaná plocha a nádvorie o výmere 352 m2, pozemok reg. „C“ s parc. č. XXXX - záhrada o výmere 283 m2, stavba - rodinný dom so súp. č. XXX, postavená na pozemku reg. „C“ s parc. č. XXXX/X, nie sú zaťažené záložným právom v prospech žalovaného, zriadeným zmluvou o zriadení záložného práva zo dňa 21.12.2021, ktorej vklad bol povolený na základe rozhodnutia pod č. V XXXXX/XXXX. Súčasne sa domáhal nariadenia neodkladného opatrenia, na základe ktorého súd uloží žalovanému povinnosť zdržať sa výkonu záložného práva zriadeného na základe zmluvy o zriadení záložného práva zo dňa 21.12.2021 k nehnuteľnostiam nachádzajúcim sa v k. ú. E., obec Nitra, okres E., evidovaným Okresným úradom Nitra, katastrálnym odborom na LV č. XXXX ako pozemok reg. „C“ s parc. č. XXXX/X - zastavaná plocha a nádvorie o výmere 162 m2, pozemok reg. „C“ s parc. č. XXXX/X - zastavaná plocha a nádvorie o výmere 352 m2, pozemok reg. „C“ s parc. č. XXXX - záhrada o výmere 283 m2, stavba - rodinný dom
so súp. č. XXX, postavená na pozemku reg. „C“ s parc. č. XXXX/X, a to až do právoplatného skončenia konania vo veci samej. 2. Uznesením č. k. 16C/44/2025-46 zo dňa 10.06.2025 súd nariadil neodkladné opatrenie, ktorým žalovanému uložil povinnosť zdržať sa výkonu záložného práva zriadeného na základe zmluvy o zriadení záložného práva zo dňa 21.12.2021 k nehnuteľnostiam nachádzajúcim sa v k. ú. E., obec Nitra, okres E., evidovaným Okresným úradom Nitra, katastrálnym odborom na LV č. XXXX ako pozemok reg. „C“ s parc. č. XXXX/X - zastavaná plocha a nádvorie o výmere 162 m2, pozemok reg. „C“ s parc. č. XXXX/X - zastavaná plocha a nádvorie o výmere 352 m2, pozemok reg. „C“ s parc. č. XXXX - záhrada o výmere 283 m2, stavba - rodinný dom so súp. č. XXX, postavená na pozemku reg. „C“ s parc. č. XXXX/X, a to až do právoplatného skončenia vo veci samej - konania vedeného na Okresnom súde Nitra, pod sp. zn. 16C/44/2025. 3. Žalobca vzal dňa 22.07.2025 žalobu v celom rozsahu späť, žiadal konanie zastaviť a súčasne v zmysle § 334 CSP zrušiť nariadené neodkladné opatrenie. Ako dôvod späťvzatia žaloby uviedol, že medzi ním, žalovaným a záložným dlžníkom F. G. H. došlo dňa 09.07.2025 k uzatvoreniu dohody o urovnaní. Podľa čl. III. ods. 4 tejto dohody si ani jeden z účastníkov tohto konania nebude voči druhému účastníkovi uplatňovať náhradu trov konania. Zároveň doručil súdu Dohodu o urovnaní zo dňa 09.07.2025 podpísanú oboma stranami sporu. 4. Žalovaný dňa 29.07.2025 doručil súdu súhlas so späťvzatím žaloby v celom rozsahu a tiež s navrhovaným rozhodnutím o trovách konania (neuplatnením si náhrady trov konania). 5. Podľa § 144 zákona č. 160/2015 Z. z. Civilný sporový poriadok (ďalej len „CSP“), žalobca môže vziať žalobu späť. 6. Podľa § 145 ods. 1 CSP, ak je žaloba vzatá späť celkom, súd konanie zastaví. 7. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 8. Pretože žalobca využil svoje dispozičné oprávnenie a vzal žalobu späť v celom rozsahu a žalovaný so späťvzatím žaloby súhlasil, súd akceptoval späťvzatie žaloby a konanie zastavil. 9. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 10. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 11. Ak dôjde k zastaveniu sporového konania, je povinnosťou súdu pri rozhodovaní o trovách konania skúmať procesnú zodpovednosť pri zastavení konania na oboch procesných stranách Pretože týmto rozhodnutím sa konanie končí, súd podľa § 262 ods. 1 CSP rozhodol aj o nároku na náhradu trov konania. Žalobca vzal žalobu späť z dôvodu uzatvorenia dohody o urovnaní so žalovaným, obsahom ktorej bolo aj ustanovenie, že strany sporu si nebudú voči sebe uplatňovať žiadne ďalšie nároky súvisiace s týmto súdnym konaním. Z uvedených dôvodov súd nepriznal žiadnej zo strán sporu nárok na náhradu trov konania, keďže si náhradu trov konania žiadna zo strán neuplatnila a žiadna zo strán ani procesne nezavinila zastavenie konania. 12. Podľa § 334 CSP súd na návrh neodkladné opatrenie zruší, ak odpadnú dôvody, pre ktoré bolo nariadené. 13. Podľa § 335 ods. 1 CSP neodkladné opatrenie nariadené po začatí konania vo veci samej súd prvej inštancie aj bez návrhu zruší rozhodnutím, ktorým žalobu odmieta alebo zamieta alebo ktorým konanie vo veci samej zastavuje.
14. Keďže žalobca zobral žalobu v celom rozsahu späť a súd rozhodol o zastavení konania vo veci samej, zároveň v zmysle § 335 ods. 1 CSP zrušil neodkladné opatrenie nariadené výrokom I. uznesenia č. k. 16C/44/2025-46 zo dňa 10.06.2025. 15. Podľa § 11 ods. 3 zákona č. 71/1992 Zb. o súdnych poplatkoch a poplatku za výpis z registra trestov (ďalej len "zákon o súdnych poplatkoch"), poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. Ak sa návrh na začatie konania o rozvod manželstva vzal späť po prvom pojednávaní na príslušnej inštancii súdov, vráti sa polovica všetkých zaplatených poplatkov. V konaní pred správnym súdom sa poplatok vráti, ak sa konanie zastavilo, ak sa správna žaloba, kasačná sťažnosť alebo žaloba na obnovu konania odmietla alebo vzala späť pred prejednaním veci. 16. Podľa § 11 ods. 4 zákona o súdnych poplatkoch, okrem poplatku v konaní o rozvod manželstva a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1 %, najmenej však 10 eur. Ak sa návrh vzal späť pred zaplatením poplatku, poplatok sa nevyrubuje. 17. Podľa § 11 ods. 6 písm. b) zákona o súdnych poplatkoch, orgány uvedené v § 3, ktoré sú zapojené do centrálneho systému evidencie poplatkov, zašlú bez zbytočného odkladu odpis právoplatného rozhodnutia o vrátení poplatku alebo preplatku prevádzkovateľovi systému, ktorý poplatok alebo preplatok vráti najneskôr do 30 dní odo dňa doručenia odpisu právoplatného rozhodnutia o vrátení poplatku alebo preplatku; ak orgán štátnej správy súdov alebo orgán prokuratúry nevydal rozhodnutie, zašle písomné upovedomenie o spôsobe vybavenia sťažnosti podľa osobitného zákona a prevádzkovateľ systému vráti poplatok najneskôr do 30 dní odo dňa doručenia písomného upovedomenia. 18. O vrátení súdneho poplatku žalobcovi súd rozhodol s poukazom na § 11 ods. 3, 4 a 6 písm. b) zákona o súdnych poplatkoch a späťvzatie žaloby ešte pred prvým pojednávaním vo veci samej a vrátil žalobcovi časť zaplateného súdneho poplatku za žalobu v sume 80 eur. Súd pri rozhodovaní o vrátení súdneho poplatku krátil súdny poplatok o 10 eur (90 eur - 10 eur = 80 eur). 19. Vychádzajúc z citovaných zákonných ustanovení ako aj z vyššie uvedených skutočností súd rozhodol tak, ako je to uvedené vo výrokovej časti tohto uznesenia. Poučenie: 2 16C/44/2025 Proti výroku I., II. a III. tohto uznesenia je možné podať odvolanie v lehote 15 dní odo dňa jeho doručenia prostredníctvom Okresného súdu Nitra na Krajský súd v Nitre. V odvolaní sa uvedie, ktorému súdu je určené, kto ho robí, ktorej veci sa týka, čo sa ním sleduje, podpis a spisová značka tohto konania. (§ 127 ods. 1 a ods. 2 CSP) V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). ( § 363 CSP) Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 364 CSP rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.
Podľa § 365 ods. 3 CSP, odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Proti výroku IV. tohto uznesenia nie je prípustné podanie odvolania (§ 355 odsek 2 CSP v spojení s § 357 CSP).

